جمهورباشقانی یاردیمچیسی فواد اوختای، اولوسلارآراسی کرئدی درجه‌لندیرمه قورولوشو مودیزین تورکییه اوزرین‌ده‌کی اویونلارینی دفعه‌لرله گؤردوکلرینی سؤیله‌دی.
اوختای، یوزگاتلی صنایعچی و ایش آداملاری درنگی (یوسیاد) طرفیندن ایستانبول اوسکودار بلدیه‌سینده تشکیل ائدیله‌ن ییغینجاغا قاتیلدی. فواد اوختای، بورادا ائتدیگی دانیشمادا مودیزین تورکییه‌نین پوئنینی دۆشورمه‌سینی دگرلندیردی.
ایش اینسانلارینین تورکییه‌نی قالخیندیرمایا داوام ائتدیگینی سؤیله‌یه‌ن اوختای،
"کیم نه ائتمه‌یه چالیشیرسا چالیشسین. پوئن می دۆشورمک ایستییرلر، دۆشورسونلر. بیز بو اویونو دفعه‌لرله گؤردوک. بو، هئچ بیر تورکییه جمهوریتی وطنداشینی، لیدئرینین آرخاسین‌دا دورماق‌دان واز گئچیرمز، گئچیره‌بیلمه‌یه‌جک"دئیه دانیشدی.
اوختای، گئچن ۱۷ ایلده، پرزیدنت رجب طیب اردوغان لیدئرلیگین‌ده اقتصادی یوکسلده‌جک و گیریشیمچیلرین اؤنونو آچاجاق بیر چوخ آددیمین آتیلدیغینی ایضاح ائتدی، اؤلکه‌نین گلیشمه‌سینه کؤمک ائتمک ایسته‌یه‌ن اۆرتیچیلره هر جور دستگین وئریلدیگینی ایفاده ائتدی.
